सांसदों को एक तरह से दरकिनार किया जा रहा है। इस पर एक पदाधिकारी ने कहा कि आप से राय तो ली गई थी। इस पर उदितराज ने कहा कि हमारी राय मानी कितनी गई, यह बताइए। सांसदों ने जिला अध्यक्षों को शिकायत भी की कि वे सांसदों को कुछ नहीं समझते। इस पर शाह ने राष्ट्रीय संगठन महामंत्री रामलाल से कहा कि वह सांसदों की शिकायतों की चिंता करें। सभी सांसदों को विश्वास में लेकर काम किए जाएं। निगम में भ्रष्टाचार के मुद्दे पर भी उन्होंने सख्त तेवर दिखाते हुए साफ कर दिया कि अगर किसी के ऊपर गम्भीर आरोप हैं तो उसे निगम या पार्टी में कोई बढ़ावा न दिया जाए। भ्रष्टाचार कतई बर्दाश्त नहीं होगा। इसके अलावा प्रदेश के सोशल मीडिया को मजबूत करने के लिए काम किया जाए। अगर कोई सांसद या पदाधिकारी कोई ट्वीट करता है तो सभी उसे री-ट्वीट करें, किसी की शक्ल देखकर री-ट्वीट न करें।